जिला चित्रकूट, ब्लाक रामनगर, कस्बा राजापुर। हिंया वार्ड नम्बर आठ मा टाउन एरिया कइती से एक महीना पहिले नाली के सफाई भे रहै। अबै तक कूड़ा नहीं उटावा गा। यहै से मुहल्ला के मड़ई परेशान हवैं । वार्ड नम्बर बाठ के राजू कामता समेत दस लोगन का कहब हवै कि टाउन एरिया कइती से नाली के सफाई तौ करा दीन गे हवै। या बहुतै नीेक काम भा हवै, पै समय से कूड़ा नही उठावा गा हवै। फेर वहै नाली मा कूड़ा होत हवै। या कारन नाली के सफाई करैं से कउनौ मतलब नहीं हवै। काहे से कस्बा मा फेर से कूड़ा होत हवै। यहै से मड़ई परेशान हवैं । यहिके सूचना टाउन एरिया मा दीन गे हवै कि कूड़ा का साफ करा दीन जाये, पै सूचना दें के बादौ कूड़ा नही उठावा गा हवै। कूड़ा वहिनतान परा हवै। राजापुर टाउन एरिया के बाबू अश्विनी का कहब हवै कि नाली के सफाई कइयौ जघा कराई गे हवै। सफाई होय के पन्द्रह दिन बाद कूड़ा उठावा जात हवै। अबै दूसर मुहल्ला के सफाई होत हवै। यहिेके बाद हुंवा का कूड़ा उठवा दीन जई।
awa_Deva